Staal jou dán vir beurtkragArgieffoto Eskom het laat hoor dat Suid-Afrikaners hulle Dinsdagoggend tussen 05:00 en 10:00 moet staal vir beurtkrag. “Verbruikers word aangeraai om hul beurtkrag-skedules gereeld dop te hou op Eskom se webwerf en te beplan asof beurtkrag sal plaasvind,” het Eskom in ŉ verklaring gesê. Eskom het bygevoeg beurtkrag word as ŉ laaste uitweg ingestel om die stelsel van ŉ algehele stilstand of ineenstorting te red. Dít ná werkers by sommige aanlegte begin staak het te midde van spanning oor onderhandelings tussen Eskom en die vakbonde oor die betaling van prestasiebonusse vir die afgelope boekjaar. Eskom het die polisie in kennis gestel en beraadslaag glo met vakbonde om dié dooiepunt te ontlont. Werkers eis 12% van hul jaarlikse salarisse as ŉ eenmalige bonus. Onderhandelinge is steeds nie verby selfs ná meer as twee maande lange gesprekke tussen Eskom en die vakbonde nie.